Komission asetus (ETY) N:o 940/81, annettu 7 päivänä huhtikuuta 1981, viiniköynnöksen kasvullisen lisäysaineiston tuotantoon käytettyjen pinta-alojen ilmoittamisesta



Virallinen lehti nro L 096 , 08/04/1981 s. 0010 - 0012

Suomenk. erityispainos Alue 3 Nide 13 s. 0034

Espanjank. erityispainos: Luku 03 Nide 21 s. 0071

Ruotsink. erityispainos Alue 3 Nide 13 s. 0034

Portugalink. erityispainos: Luku 03 Nide 21 s. 0071



KOMISSION ASETUS (ETY) N:o 940/81, annettu 7 päivänä huhtikuuta 1981, viiniköynnöksen kasvullisen lisäysaineiston tuotantoon käytettyjen pinta-alojen ilmoittamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(), sellaisena kuin se on viimeksi muutettuna asetuksella (ETY) N:o 3456/80(), ja erityisesti sen 28 artiklan 4 kohdan, sekä katsoo, että asetuksen (ETY) N:o 337/79 27 artiklassa säädetään, että jäsenvaltiot seuraavat viiniköynnöksen kasvullisen lisäysaineiston tuotantoon käytettyjä pinta-aloja vuositarkastuksin; tämä velvoite on esitetty samaan aikaan, kun tilastotutkimus korvasi viiniviljelyn maarekisterijärjestelmän; tämän vuoksi on syytä kumota komission asetus (ETY) N:o 1894/68() ja samalla vahvistaa näitä tutkimuksia koskevat yksityiskohtaiset säännöt, jäsenvaltioiden viiniköynnöksen kasvullisen lisäysaineiston tuotannon ja kaupan pitämisen tehokkaan valvonnan järjestäminen edellyttää tuottajien erillisiä ilmoituksia viiniköynnöksen kasvullisen lisäysaineiston saamiseen käytetyistä perusrunkojen emoviiniköynnöksistä ja pistokastarhoista, selvyyden vuoksi on tarpeen viiniköynnöksen kasvullisen lisäysaineiston valvonnan helpottamiseksi käyttää jäsenvaltioiden jo oman lainsäädännön mukaisesti olemassa olevia ilmoituksia, olisi säädettävä, että ilmoitukset tehdään viiniköynnöksen kasvullisen lisäysaineiston kaupan pitämisestä 9 päivänä huhtikuuta 1968 annetussa neuvoston direktiivissä 68/193/ETY(), sellaisena kuin se on viimeksi muutettuna direktiivillä 78/692/ETY(), vahvistettujen aineistoluokkien mukaisesti, pistokastarhojen tuotannon seuraamisen mahdollistamiseksi on säädettävä istutettujen juurrutettavien pistokkaiden ja vartettavien pistokkaiden määrien vuosi-ilmoituksesta, istutettujen juurrutettavien pistokkaiden ja vartettavien pistokkaiden onnistumisprosentin arvio on hyödyllinen viiniköynnöksen kasvullisen lisäysaineiston markkinoiden kehitystä seurattaessa, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jokainen sellainen luonnollinen henkilö tai oikeushenkilö tai tällaisten henkilöiden ryhmittymä, a) joka ilmoittaa toimivaltaiselle laitokselle asetuksen (ETY) N:o 337/79 30 b artiklan 2 kohdan mukaisesti kirjallisesti P aikeestaan raivata tai uudelleenistuttaa perusrunkojen emoköynnöksiä tai istuttaa uusia hyväksyttyjen perusrunkojen emoköynnöksiä tai P tehdystä perusrunkojen emoköynnösten raivauksesta, uudelleenistutuksesta tai perusrunkojen emoköynnöksien uudesta istutuksesta, merkitsee tähän ilmoitukseen vähintään 2 artiklan 1 kohdassa tarkoitetut tiedot; b) joka viljelee tai viljelyttää pistokastarhaa kaupallisiin tarkoituksiin kyseisen vuoden heinäkuun 1 päivänä, ilmoittaa tästä toimivaltaisille laitoksille kirjallisella ilmoituksella merkiten siihen ainakin 2 artiklan 2 kohdassa tarkoitetut tiedot. 2. Jokaisen 1 kohdassa tarkoitetun henkilön tai henkilöryhmittymän pistokastarhan viljelyä, jonka tarkoituksena on tyydyttää viininviljelijöiden ja taimenkasvattajien omat tarpeet, pidetään kaupallisia tarkoituksia palvelevana 1 kohdan b alakohdan mukaisesti. 3. Viiniköynnöstaimien kasvattamista maapaakuissa, ruukuissa tai muissa astioissa pidetään samoin pistokastarhan viljelynä. 4. Jäsenvaltiot vapauttavat 1 kohdan b alakohdassa tarkoitetut luonnolliset henkilöt tai oikeushenkilöt tai henkilöryhmittymät mainitun kohdan tai 2 ja 3 kohdan mukaisesti tehtävistä ilmoituksista, jos he saavat vuosittain mainituissa kohdissa säädetyt tiedot muiden, kansallisten säännösten mukaisesti tehtyjen kirjallisten ilmoitusten muodossa. 5. Direktiivin 68/193/ETY 2 artiklassa olevia määritelmiä käytetään tätä asetusta sovellettaessa. Viiniköynnöksen kasvullisen lisäysaineiston luokat ovat mainitussa direktiivissä määritellyt. Tässä asetuksessa tarkoitetaan vartettavilla pistokkailla viiniköynnöksen uusia pistokkaita, jotka on vartettu muttei vielä juurrutettu. 2 artikla 1. Edellä 1 artiklan 1 kohdan a alakohdassa tarkoitetut, perusrunkojen emoköynnöksiä koskevat ilmoitukset sisältävät ainakin seuraavat tiedot: P ilmoituksen tekijän nimen ja osoitteen, P toimivaltaisten laitosten ilmoituksen tekijälle antaman tunnistenumeron, P viiniköynnöksen kasvullisen lisäysaineiston tuotantoon käytetyn palstan omistajan nimen ja osoitteen, P tämän palstan tunnistamiseen tarvittavat tiedot, P perusrunkolajikkeiden mukaan jaoteltujen palstojen kokonaispinta-alan, P jos kyseessä on uudelleenistutus tai uusi istutus: P käytetyn lisäysaineiston luokat, P tämän aineiston toimittajan nimen ja osoitteen, P jos kyseessä on raivaus: P raivattujen viiniköynnösten luokan, P istutusvuoden. 2. Edellä 1 artiklan 1 kohdan b alakohdassa tarkoitetut ilmoitukset sisältävät ainakin seuraavat tiedot: a) ilmoituksen tekijän nimen ja osoitteen; b) toimivaltaisten laitosten ilmoituksen tekijälle antaman tunnistenumeron; c) kun kyseessä ovat istutetut lisäysaineistot: P viiniköynnöksen kasvullisen lisäysaineiston tuotantoon käytetyn palstan omistajan nimen ja osoitteen, P tämän palstan tunnistamiseen tarvittavat tiedot, P tämän palstan kokonaispinta-alan, P istutettujen, juurrutettavien pistokkaiden määrän jaoteltuna viiniköynnöslajikkeen ja luokan mukaan, P istutettujen, vartettavien pistokkaiden määrän jaoteltuna varttamisoksan ja luokan mukaan sekä merkinnän perusrungosta; d) kun kyseessä ovat taimien kasvattamiseen maapaakuissa, ruukuissa tai muissa astioissa tai muilla kasvatusmenetelmillä käytetyt lisäysaineistot, pistokkaiden ja vartettavien pistokkaiden määrän jaoteltuna varttamisoksan ja luokan mukaan sekä merkinnän perusrungosta. Jäsenvaltiot voivat edellyttää täydentäviä tietoja. 3 artikla 1. Jäsenvaltioiden on tutkittava tarkasti 1 artiklan 1 kohdassa tarkoitetut ilmoitukset. 2. Jäsenvaltioiden on ilmoitettava komissiolle ennen sitä viinivuotta seuraavan vuoden maaliskuun 31 päivää, jona ilmoitus on tehty, kunkin asetuksen (ETY) N:o 357/79 4 artiklan 3 kohdassa tarkoitetun hallinnollisen yksikön osalta, osana asetuksen (ETY) N:o 337/79 30 c artiklan 1 kohdassa tarkoitetun viininviljelyn tuotantokyvyn kehityksestä ilmoittamista, kun kyseessä ovat perusrunkojen emoviiniköynnökset, kunkin perusrunkolajikkeen käsittämän pinta-alan jaoteltuna luokittain. Sellaiset hallinnolliset yksiköt, joissa perusrunkojen emoviiniköynnösten kokonaispinta-ala on alle 10 hehtaaria, voidaan koota yhteen. 3. Jäsenvaltioiden on ilmoitettava komissiolle ennen sitä viinivuotta seuraavan vuoden maaliskuun 31 päivää, jona ilmoitus on tehty, kun kyseessä ovat pistokastarhat: a) jaoteltuna lajikkeittain ja luokittain: P istutettujen juurrutettavien ja vartettavien pistokkaiden määrän sekä arvion istuttamisen onnistumisprosentista, P taimien kasvattamiseen maapaakuissa, ruukuissa tai muissa astioissa tai muilla kasvatusmenetelmillä käytettyjen juurrutettavien pistokkaiden ja vartettavien pistokkaiden määrän sekä arvion kasvattamisen onnistumisprosentista. Onnistumisprosentin merkintää edellytetään ainoastaan sellaisista lajikkeista peräisin olevista juurrutettavista pistokkaista ja vartettavista pistokkaista, jotka edustavat yli yhtä prosenttia edellisessä alakohdassa tarkoitettujen lukujen yhteenlasketusta kokonaismäärästä; b) kunkin hallinnollisen yksikön osalta: P pistokastarhojen määrästä, P viiniköynnöstaimitarhojen kokonaispinta-alasta. Sellaiset hallinnolliset yksiköt, joissa taimitarhojen kokonaispinta-ala on alle 1 hehtaarin, voidaan koota yhteen. 4. Komissio julkaisee joka kolmas vuosi tiivistelmän 2 ja 3 kohdassa tarkoitetuista tiedoista asetuksen (ETY) N:o 337/79 30 c artiklan 2 kohdassa tarkoitetussa viininviljelyn tuotantokyvyn kehityskertomuksessa. 4 artikla Kumotaan asetus (ETY) N:o 1894/68. 5 artikla Tämä asetus tulee voimaan 1 päivänä huhtikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 1981. Komission puolesta Poul DALSAGER Komission jäsen () EYVL N:o L 54, 5.3.1979, s. 1 () EYVL N:o L 360, 31.12.1980, s. 18 () EYVL N:o L 288, 28.11.1968, s. 10 () EYVL N:o L 93, 17.4.1968, s. 15 () EYVL N:o L 236, 26.8.1978, s. 13